ປ. ເທີກີ ທ່ານ Erdogan ຮຽກຮ້ອງ ໃຫ້ໂລກ ເຄົາລົບນັບຖື ໄຊຊະນະ ຂອງພັກທ່ານ
ພັກ AK ຂອງທ່ານ Erdogan ຊະນະເລີດ ດ້ວຍຄະແນນສຽງ ພຽງຕ່ຳກວ່າ 50 ເປີເຊັນ ແລະ ຈະມີທີ່ນັ່ງໃນສະພາ 316 ທີ່ນັ່ງ ໃນຈຳນວນ ສະມາຊິກສະພາ 550 ຄົນ.
ປະທານາທິບໍດີ ເທີກີ ທ່ານ Recep Tayyip Erdogan ກ່າວ ໃນວັນຈັນມື້ນີ້ ວ່າ ໂລກຄວນເຄົາລົບນັບຖື ໄຊຊະນະຂອງພັກ ຍຸດຕິທຳ ແລະ ການພັດທະນາຂອງທ່ານ ໃນການປ່ອນບັດລົງ ຄະແນນສຽງເລືອກຕັ້ງ ລັດຖະສະພາ ຊຶ່ງທ່ານໄດ້ອະທິບາຍວ່າ ປະຊາຊົນຂອງເທີກີ ໄດ້ອອກສຽງ ເລືອກເອົາຄວາມໝັ້ນຄົງເປັນ ພື້ນຖານ ການເລືອກຕັ້ງ ໃນວັນອາທິດວານນີ້ ໄດ້ນຳເອົາເທີກີ ກັບຄືນສູ່ ການປົກຄອງແບບພັກດຽວ ພຽງ 5 ເດືອນ ຫຼັງຈາກທີ່ ພັກ AKP ໄດ້ສູນເສຍ ການມີສຽງສ່ວນຫຼາຍຂອງຕົນໃນສະພາ ເປັນຄັ້ງ ທຳອິດ ໃນຫຼາຍທົດສະຫວັດຜ່ານມາ ພັກດັ່ງກ່າວ ໄດ້ຮັບຄະແນນສຽງຫຼຸດ 50 ເປີເຊັນ ເພື່ອທີ່ຈະໄດ້ບ່ອນນັ່ງປະມານ 316 ທີ່ນັ່ງ ໃນສະພາທີ່ມີສະມາຊິກຈຳນວນ 550 ຄົນ ພັກ CHP ທີ່ເປັນຝ່າຍຄ້ານຫລັກ ໄດ້ຮັບຄະແນນສຽງ ກາຍພຽງ 25 ເປີເຊັນ ອັນເປັນ ຂອບເຂດຂອງໄຊຊະນະ ທີ່ຫ່າງໄກກັນຫຼາຍ ສຳຫລັບ ພັກ AKP ຈາກທີ່ໄດ້ຄາດຄະເນ ກັນໄວ້ນັ້ນ ນາຍົກລັດຖະມົນຕີ ເທີກີ ທ່ານ Ahmet Davutoglu ໄດ້ສະແດງຄວາມປາຖະໜາ ຢາກໃຫ້ມີຄວາມສາມັກຄີ ໃນຂະນະທີ່ ທ່ານກ່າວຄຳປາໄສ ຕໍ່ບັນດາຜູ້ສະໜັບສະໜູນ ໃນນະຄອນຫຼວງ Ankara ເມື່ອຕອນແລງວັນອາທິດວານນີ້ ທ່ານ ໄດ້ຮຽກຮ້ອງ ໃຫ້ ທ່ານກ່າວອີກວ່າ